open-index/open-wikipedia-markdown huggingface dataset:
Svinja

**Svinje** su papkari (*Ungulatae*) iz roda *Sus*. Mogu biti domaće i divlje svinje.

## Porijeklo 
Nastale su u Evroaziji, gdje su ih moderni ljudi s vremenom pripitomili da ih koriste se kao izvor hrane i kože. Svinjska bodljikava dlaka (čekinje) se koristi za izradu četki.

## Rase 
U svinjogojstvu su najviše cijenjene engleske svinje. Najpoznatije su: berkšir, jorkšir, kornvol, zatim danske bijele svinje i njemačke oplemenjene. Jedina bosanskohercegovačka pasmina svinja je šiška.

## Opis i ponašanje 
Svinje imaju njušku (koriste je za kopanje po tlu za traženje hrane), malene oči i malen kovrčavi rep. Svinje imaju 44 zuba. Očnjaci koji se također nazivaju kljove, rastu neprekidno, a oštre se trljanjem donjih i gornjih kljova.Imaju izduženo tanko tijelo i kratke noge. Na svakoj nozi se nalaze četiri prsta od čega samo dva koristi za hodanje.

Svinje su poznati svaštojedi, što znači da se hrane i biljkama i životinjama.

U divljini one su krmne životinje, prvenstveno koje se hrane lišćem, travom, korijenjem, voćem i cvijećem. Iznimno u zatočeništvu, svinje mogu pojesti i svoju mladunčad.

Zbog izuzetno razvijenog čula mirisa svinje se koriste za traženje tartufa u većini evropskih zemalja. 

Neke vrste svinja su pripitomljene za kućne ljubimce.

Svinje se smatraju kao jedne od inteligentnijih životinja na svijetu u usporedbi s psima. 
Svinje nemaju znojne žlijezde pa zato za toplog vremena nastoje biti blizu vode i mulja radi rashlađivanja. Mulj se također koristi kao zaštita od sunca.

## Bolesti 
Svinje su utočište brojnim parazitima i bolestima koje se lahko prenose na ljude (zoonoze).

Najčeće bolesti su trihineloza, svinjska kuga i crveni vjetar. U svinjskom probavnom sistemu se često nalazi velika koncentracija parazita. Zbog prisutnosti različitih parazita i bolesti kod svinja preporučuje se da meso svinje prije jela bude dobro pečeno ili osoljeno.

Svinje imaju jako mala pluća što izaziva bronhitis ili upalu pluća te ih vrlo lahko mogu usmrtiti.

## Religijski stavovi o svinji 
* U drevnom Egiptu svinje su povezivane sa Setom, suparnikom boga-sokola, Horusa. Kada je Set zaratio sa Egipćanima, svinjarima je bio zabranjen ulaz u hramove.
* U hinduizmu, bog Višnu, pretvorio se u vepra, da bi spasio zemlju od demona koji je odvukao na dno mora.
* U drevnoj Grčkoj, svinja je bila prikladna žrtva Demetri; svinja postaje njena najdraža životinja otkada je proglašena božicom. 
* Svinja je jedna od životinja koja se pojavljuje u dvanaestogodišnjem ciklusu kineskog zodijaka povezanog sa kineskim kalendarom. Sljedbenici kineske astrologije povezuju svaku pojedinu životinju s ljudskim osobinama.
* Prema židovskom zakonu (košer), svinja spada među nečiste životinje, te se ne smije uzgajati, a njeno meso se ne smije jesti. 
* Prema islamskim propisima, zabranjeno je (*haram*) jesti svinjsko meso, a svinja se smatra nečistom životinjom.
* U kršćanstvu, svinja se povezuje sa Svetim Antunom, zaštitnikom svinjara, budući da ga je ikonografija obično prikazivala s veprom, kao simbolom sotone.

## Također pogledajte 
* Metastrongylus

Kategorija:Domaće životinje
Kategorija:Papkari
Kategorija:Svinje
Vaso Pelagić

mini|desno
**Vaso Pelagić** (Gornji Žabar, 1838. - Požarevac, 1899.): Revolucionar i publicist. Kao upravitelj Bogoslovije u Banjoj Luci zbog širenja srpskih nacionalnih ideja protjeran je od strane Osmanlijskih vlasti, a zbog učestvovanja u bh. ustanku 1875. godine austrijske vlasti ga interniraju 1876. Za razliku od ostalih relevantnih učesnika ustanka, koji su favorizirali njegovu nacionalno-političku dimenziju, spajanje BiH sa Srbijom i Crnom Gorom, Pelagić je inzistirao na njegovoj socijalno-oslobodilačkoj dimenziji. Nakon internacije, odlazi u Srbiju i organizira prve proslave Prvog maja. Ovaj rani propagator socijalističke ideje iza sebe je ostavio djela Historiju bosanskohercegovačke bune, Odgovor na četiri društvena pitanja, Umovanje zdravog razuma i mnoga druga. Posljednje godine života proveo je u zatvoru u Požarevcu. 

Kategorija:Srbijanski pisci
Kategorija:Biografije, Pelagićevo
Kategorija:Banja Luka
Kategorija:Rođeni 1838.
Kategorija:Umrli 1899.
Nova Kaledonija

**Nova Kaledonija** je francuska prekomorska teritorija sastavljena od jednog velikog i nekoliko malih ostrva. Nalazi se u Okeaniji u regiji Melanezija u jugozapadnom Pacifiku. Nova Kaledonija ima poseban status u Republici Francuskoj (collectivité spécifique).

## Historija 
Novu Kaledoniju je otkrio kapetan Džejms Kuk 1774. godine. On je nazvao zemlju po sličnosti sa pejzažima Škotske, ali malo ko se vratio na ostrva sve do francuske aneksije 1853. godine. Tada je bilo preko 50.000 lokalnog stanovništva i svega nekoliko stotina Evropljana. Novu Kaledoniju je 1864. godine Napoleon III napravio kažnjeničkom kolonijom i hiljade osuđenika su bili slani na ostrvo. Prije nego što je zatvor iskorijenjen 1897. godine, na ostrvima su se pojavile mnoge pobune Kanaka. Najpoznatija od njih bila je pobuna koju je predvodio Veliki poglavica Atai 1878.

Francuzi su uvijek imali snažan utjecaj na Novu Kaledoniju. Novokaledonci su dobili francusko državljanstvo 1953. godine, a sporazum o prenošenju državnih dužnosti i kontrole sa Francuza na lokalnu vlast potpisan je tek 1998. godine.

### Grb i zastava
mini|desno|200px|Grb Nove Kaledonije

**Grb Nove Kaledonije** je crne boje i sastoji se od školjke iza koje se nalazi "*lèche faitière*" (vrsta strijele koja se nalazi na krovovima Kanak kuća).

mini|desno|350px|Zastava Nove Kaledonije

**Zastava Nove Kaledonije** je nezvanična zastava koja je u upotrebi od 1980. To je zastava stranke "FLNKS" koja se bori za nezavisnost Nove Kaledonije. Zastava je horizontalna trobojka plavo (nebo i okean) - crveno (krv, socijalizam i jedinstvo) - zeleno (kopno). Na zastavi se također nalazi i žuti disk sa "*flèche faitière*", vrstom strijele koja se nalazi na krovovima Kanak kuća.

Zvanična zastava na ostrvu je zastava Francuske.
## Vlada 
## Geografija 
## Privreda 
## Stanovništvo 
## Kultura 
## Također pogledajte 
## Reference 
## Vanjski linkovi 
* Službeni sajt vlade Nove Kaledonije

Kategorija:Zavisne teritorije u Okeaniji
Kategorija:Francuske prekomorske teritorije
Kategorija:Geografija Melanezije
*
Papkari

**Papkari** (*Artiodactyla*) su red viših sisara (Placentalia). Obuhvataju oko 220 vrsta od kojih neke, a posebno porodica goveda, imaju vrlo velik privredni značaj. 

## Osobine 
Srodnost među pojedinim grupama papkara uočio je zoolog Richard Owen u 19. vijeku i uveo nazive kopitari i papkari. Uzdužna os noge nalazi se kod papkara između trećeg i četvrtog prsta. Ta dva srednja prsta su najizraženija. Prvobitni prvi prst može se naći samo kod fosilnih predstavnika a kod današnjih papkara potpuno nedostaje. Drugi i peti prst su različito razvijeni: kod nilskog konja koje se smatra razvojno starijim, oni su još veliki i potpuno funkcionalni. Veliki broj papkara, kao npr. jeleni, gazele, goveda i koze su bitno smanjeni i više ne dodiruju podlogu. Kod nekih drugih porodica papkara, kao kod kamila i žirafa je povlačenje tih prstiju otišlo tako daleko, da drugi i peti prst više nemaju niti u rudimentarnom obliku.

## Porijeklo 
Kao i mnogi dugi sisari, papkari su se pojavili prije oko 54 miliona godina u vrijeme ranog eocena. Ti rani papkari su imali četiri ili pet razvijenih prstiju a hranili su se mekim dijelovima bilja kao i lišćem. U razdoblju kasnog eocena, prije oko 46 miliona godina razvila su se već sva tri i danas postojeća podreda: svinjolike životinje ili nepreživari (Suina), Tylopodi i preživari (Ruminantia). 

## Sistematika 
Anatomija probavnog trakta papkari je podloga za njihovu podjelu. Svinje i 
nilski konji imaju želudac podijeljen na dva odnosno tri dijela, i probavljaju hranu direktno, bez preživanja. Radi toga su svrstani u nepreživare. Svi drugi papkari preživaju. Prema današnjim spoznajama, ta se sposobnost razvila dva puta, nezavisno jedna od druge. Radi toga se danas kamile ne ubrajaju prave preživare, nego u Tilopode.

* Podred *Suina*
:* porodica *Suidae*
:* porodica *Tayassuidae*
:* porodica *Hippopotamidae*
* Podred *Tylopoda*
:* porodica *Camelidae*
* Podred *Ruminantia*
:* porodica *Giraffidae*
:* porodica *Moschidae*
:* porodica *Tragulidae*
:* porodica *Antilocapridae*
:* porodica *Cervidae*
:* porodica *Bovidae*

I kitovi vode porijeklo od papkara. U vrijeme klasične sistematike, oni su tvorili zaseban red. Međutim, danas ih se ne uključuje papkare.

Kategorija:Papkari
Marš na Versailles

mini|Kraljeve odaje, soba gdje se porodica sakrila pred ruljom
**Marš na Versailles** () bio je jedan od najranijih i najznačajnijih događaja Francuske revolucije. Marš je započeo među ženama na pariskim pijacama koje su se 5. oktobra 1789. pobunile zbog visoke cijene i nestašice hljeba. Njihove demonstracije su se ubrzo ispreplele sa aktivnostima revolucionara koji su tražili liberalne političke reforme i ustavnu monarhiju za Francusku. To je dovelo do velikog marša na Versajski dvorac u kojem su postavili svoje zahtjeve kralju Luju XVI. Sutradan je mnoštvo prisililo kralja, njegovu porodicu i veći dio francuske skupštine da se vrate sa njima u Pariz.

Ovi događaji su okončali kraljevu nezavisnost i označili promjenu moći i početak uspostavljanja reformi. Ovaj marš je simbolizirao novi odnos snaga koji je potisnuo drevni privilegirani poredak francuskog plemstva favorizirajući obični narod koji je pripadao Trećem staležu. Nakon okupljanja velikog broja ljudi koji su predstavljali uzrok izbijanja Francuske revolucije, marš na Versailles se pokazao presudnim trenutkom izbijanja Francuske revolucije.

## Pozadina 
Nakon slabe žetve, deregulacija tržišta žitarica koju je 1774. izvršio glavni kontrolor finansija Turgot, je bila glavni uzrok gladi koji je doveo do rata oko brašna 1775. Na kraju starog poretka, strah od gladi je bio neprestano prisutan strah kod donjih slojeva Trećeg staleža pa su glasine o "Paktu gladi" razbjesnile siromašno stanovništvo. Puke glasine o nestašici hrane su dovele do Réveillonovih nereda u aprilu 1789. Glasina o zavjeri koja je imala za cilj uništavanje usjeva pšenice kako bi se izgladnilo stanovništvo su izazvale Veliki strah u ljeto 1789. Tokom izbijanja Francuske revolucije 1789, revolucionarna sposobnost nije bila u potpunosti ostvarena. Nakon pada Bastilje obični građani su otkrili novostvorenu želju za sudjelovanjem u politici jer je zavladala inflacija cijena i velika nestašica, pa su se najsiromašniji građani isključivo bavili pitanjem hrane jer su trošili gotovo polovinu svojih prihoda na hljeb.

## Vanjski linkovi 
* 

Kategorija:Francuska revolucija
Gatačko govedo

**Gatačko govedo** je bosanskohercegovačka autohtona pasmina domaćeg goveda. Nastala je u okolini Gacka križanjem bosanske buše prvo sa viptalskim i montaflonskim bikovima, a kasnije sa oberintalskim bikovima. Ova pasmina goveda ima karakterističnu sivu boju.

Domovina gatačkog goveda je širi region Gacka kao planinski region istočne Hercegovine sa prosječnom nadmorskom visinom oko 1.200 m nadmorske visine, sa surovom kontinentalnom klimom prosječne temperature oko 8°C, sa dugom hladnom zimom i kratkim toplim ljetom, godišnjom količinom padavina od oko 1600 mm. 

Pedesetih godina prošlog vijeka, gatačko govedo je činilo 90% cijelokupnog fonda goveda ovog regiona. Iz ovog regiona ova goveda su se proširila i na područje Crne Gore, Dalmacije i sjeverno preko Kalinovika sve do Sarajeva.

## Historija 
Godine 1878. Bosna i Hercegovina anektirana u sastav Austrougarske monarhije. U to vrijeme u Bosni i Hercegovini uzgajala su se goveda dvije pasmine i to kratkorožna buša, sitno govedo čija tjelesna masa često nije prelazila više od 200 kg, jednobojna u svim prijelazima boja od bijele, žute do crne boje i u manjem dijelu u Posavini se uzgajalo sivo, dugorogo stepsko govedo kojeg danas u Hrvatskoj nazivaju Posavsko govedo i predstavlja jednu od tri hrvatske autohtone pasmine goveda.

Po anektiranju Bosne i Herecgovine i uspostave administracije, stočarska politika austrijskih vlasti, a posebno u govedarstvu, bila je da se što prije poveća prosječna proizvodnja mesa, mlijeka i drugih proizvoda. U tom smislu cilj je bio da se poveća tjelesna masa goveda. Da bi se to postiglo, bosanska vlada je pozvala u to vrijeme najpoznatijeg stočarskog stručnjaka monarhije, prof. dr Leopolda Adametza da predloži smjernice za unaprijeđenje govedarstva. Adametz je nakon utvrđivanja stanja na terenu svoje prijedloge iznio u posebnoj raspravi štampanoj kao manuskript u Bremenu 1892. godine pod naslovom "O sredstvima i putevima za unaprijeđenje bosanskohercegovačkog govedarstva".

Adametz je predložio da se u procesu križanja sa bušom koristi današnje sivo alpskog govedo koje je također sitnije građe od drugih inostranih pasmina, skromno, otporno, adaptibilno i relativno dobre mlječnosti. Preporuke Adametza su djelomično prihvaćene. 

U radu na oplemenjivanju buše od 1887. godine središte uzgojnog rada je bila Stočarska stanica u Gacku. Iste godine uvezeno je 300 bikova sive alpske viptalske pasmine, koji su veličinom, tjelesnom masom i skromnošću u ishrani odgovarali gatačkom kraju. Od 1905. godine kastriraju se bikovi bušaci, sa ciljem isključivog pripusta samo viptalskih bikova. Poslije Prvog svjetskog rata za područje Gacka nabavljeni su bikovi montafonskog goveda. 

U ovom procesu značajnu ulogu je odigrala Stočarska stanica u Gacku, putem koje se kasnije vršila i edukacija stočara i to tipa današnjeg koledža, gdje su se mladi stočari educirali besplatno 3 godine (teoretski i praktično) uz uslov da nakon školovanja otvore govedarsku farmu i educiraju stočare u svom selu. 

Kategorija:Bosanskohercegovačke autohtone pasmine
Kategorija:Rase goveda
Stoka

[mini|desno|300px|Ovce i krava u [Južnoafrička Republika|Južnoafričkoj Republici]]
**Stoka** ili **marva** je termin koji se koristi za one domaće životinje koje se namjenski koriste u poljoprivredi za proizvodnju hrane i ostalih životinjskih proizvoda ili za rad. 
Stoka se uzgaja za ishranu ili za prodaju. Uzgajanje životinja je važna komponenta moderne poljoprivrede. Praktikuje se od vremena prelaska sa lovačkog načina života, na stočarstvo.
Životinje koje se uzgajaju na farmama su: lama Alpaka, bizon, kamila, govedo, jelen, pas, magarac, koza, morsko prase, irvas, lama, mula, zec, ovca, domaći azijski bufalo, jak.
Životinje se uzgajaju radi: mesa, mlijeka, vlakana, gnojiva, kao radna snaga, za uređivanje zemljišta.
U našim krajevima u ovu grupu se najčešće ubrajaju konj, krava, svinja, koza, ovca i magarac.

## Također pogledajte 
* Poljoprivreda
* Pčelarstvo
* Domaće govedo
* Domaća perad

## Reference
## Vanjski linkovi
*[Članak o historiji čovjeka (njem.(https://bs.wikipedia.org/wiki/Njema%C4%8Dki_jezik))]

Kategorija:Domaće životinje
Dom Armije

* Dom Armije u Sarajevu
* Dom Armije u Bihaću
* Dom Armije, Tuzla
* Dom Armije, Mostar
* Centar za kulturu, ex Dom Armije, Travnik
## Reference
Ovca

**Ovce** su domaće životinje, grupisane u rod Ovis, unutar porodice Bovidae.

## Osobine 
[left|340px|thumb|Ovce u [Argentina|Argentini]]
Ovca je četveronožna životinja, tijelo joj prekriva vuna. Biljojed je i preživar. Razvila se iz divljeg muflona. Mužjak se zove ovan, ženka ovca, mladunče janje (ili jagnje), a odraslo mladunče šilježe. Žive u stadu. Ovca je vrsta, koja se uzgaja zbog vune, mesa i mlijeka (sira).

## Pasmine 
Postoji mnogo pasmina ovaca kao što su: merino ovca, pramenka, Suffolk ovca, virtemberška ovca, solčavsko-jezerska ovca, Romanovska ovca, mediteranska ovca, istočnofrizijska ovca, sardinijska ovca itd. 

## Rasprostranjenost 
Najviše ovaca ima u Kini, zatim u Australiji, Evropskoj Uniji, Rusiji, Indiji, Iranu, Sudanu, Novom Zelandu, Argentini, Urugvaju i Čileu.

## Dolly 
Ovca Dolly je prva klonirana životinja.
## Literatura 
* 
* 
* 

## Vanjski linkovi
* Izbor rase 1. dio (Ovčarstvo - AgroTV - Zvanični kanal)
* Izbor rase 2. dio (Ovčarstvo - AgroTV - Zvanični kanal)
* Riječ struke: Značajne rase ovaca (AgroTV - Zvanični kanal)
* Izgradnja ovčarnika (Ovčarstvo - AgroTV - Zvanični kanal)
* Ishrana ovaca (Ovčarstvo - AgroTV - Zvanični kanal)
* Jagnjenje i nega jaganjaca (Ovčarstvo - AgroTV - Zvanični kanal)
* Tehnologija izrade bijelog ovčijeg sira
* Riječ struke: Bolesti ovaca (AgroTV - Zvanični kanal)
* Najzastupljenije bolesti ovaca, najopasnije i najčešće (Ovčarstvo - AgroTV - Zvanični kanal)

Kategorija:Domaće životinje
Kategorija:Ovce
Kategorija:Papkari
Dom Armije u Sarajevu

mini|desno|300px|Dom Armije u Sarajevu
**Dom Oružanih snaga Bosne i Hercegovine** (ranije Oficirska kasina, Dom Jugoslovenske narodne armije, Dom Armije Republike Bosne i Hercegovine, Dom Vojske Federacije Bosne i Hercegovine; neformalno **Dom Armije**), u Sarajevu je sagrađen 1881. godine. Prvobitno objekat je sagrađen kao oficirski kasino. Za vrijeme Jugoslavije nosio je naziv Dom JNA. Nacionalni spomenik se sastoji od objekta Oficirske kasine i pokretnog naslijeđa – 4 slike autora Ismeta Mujezinovića.

Objekat se podiže na neizgrađenom prostoru na kome je bilo manje groblje. Još 1870. godine ta površina je otkupljena od austrougarskog generalnog konzulata za gradnju katoličke crkve, ali po naređenju poglavara vojvode Württenberga, 1880. počinje izgradnja oficirskog kasina, dovršenog i svečano otvorenog već naredne godine. To je bilo središte društvenog života grada Sarajeva sve do kasnije izgradnje Društvenog doma. Ovdje su se održavale izložbe, javna predavanja, a prvi koncert vojničke muzike održan je već 1881. godine. Štampa ovo navodi kao prvorazredan kulturni događaj Sarajeva, kome su prisustvovali Njihove Preuzvišenosti podmaršali baron Dahlen i Stransky i drugi vrhunski činovnici, potom daje informaciju o izvedenim djelima Mendelsohna, Bethovena, Mozarta, Schuberta, Delibesa i Halevya. Uskoro je održan i drugi koncert na kome su nastupili solisti na klaviru i violini uz pratnju orkestra, a potom su filharmonijski i drugi koncerti uvedeni kao redovni, što se do novijeg vremena održalo kao tradicija u istom objektu i istoj sali. Zanimljivo je i to da je nekoliko godina orkestrom 50. pješačke pukovnije dirigovao vojni kapelnik Franz Lehar, vrlo vjerovatno otac čuvenog kompozitora Franza Lehara (1870.-1948.), neko vrijeme građanina Sarajeva.
## Opis 
Prvobitna zgrada Oficirske kasine bila je jednospratnica koja se sastojala iz središnjeg kubusa i bočnih krila. Današnji izgled i veličina objekta potiču iz 1912. godine, kada je objekat produžen i zgradi kasine dograđen sprat sa velikom svečanom salom, prema projektu Karla Paržika. Cijela kompozicija današnjeg objekta izvedena je po principu stroge simetrije sa naročito naglašenom sjevernom fasadom i isturenim centralnim rizalitom i nešto manje akcentiranim bočnim krilima. Dimenzije centralnog dijela objekta iznose 16,50 x 31 metara, dok bočna krila imaju dimenzije 10,50 x 27 metara.

Na katu objekta, u njegovom centralnom dijelu nalazi se glavni sadržaj objekta, a to je svečana - koncertna dvorana koja i danas predstavlja koncertnu dvoranu sa najboljom akustikom u Sarajevu. Dimenzije ovog prostora, iznose 20 x 15 metara.

U svečanoj dvorani Doma Armije izložena su četiri velika platna akademskog slikara Ismeta Mujezinovića s tematikom NOB-a, velikih dimenzija: Ustanak 1941. - Prelaz preko Neretve - U slavu boraca Sutjeske - Oslobođenje Jajca 1943.
## Literatura 
* Ibrahim Krzović, Arhitektura secesije u  BiH, Biblioteka Kulturno naslijeđe, Sarajevo 1987 
## Reference 
Kategorija:Nacionalni spomenici u Sarajevu
Kategorija:Građevine u Sarajevu
Kategorija:1881. u arhitekturi
Veterinarski fakultet u Sarajevu

mini|desno|300px|Zgrada Veterinarskog fakulteta u Sarajevu
**Veterinarski fakultet u Sarajevu** osnovan je 1949.godine, sa zadatkom da svoje studente teoretski i praktično sprema za visokokvalifikovane veterinarske stručnjake, da ih upućuje u stručni i naučni rad u oblasti veterinarstva. Nakon neophodnih priprema nastava na fakultetu počela je 16.10.1949. godine i od tada se bez prekida odvijaju nastavne (dodiplomski i postdiplomski studij) i druge aktivnosti (naučno-istraživački rad i stručno-tehnološka saradnja i dr.) do danas.

Zgrada veterinarskog fakulteta je smještena u sarajevskom naselju Dolac Malta.

## Također pogledajte 
* Univerzitet u Sarajevu

## Vanjski linkovi 
* Zvanična stranica fakulteta 

Kategorija:Fakulteti u Bosni i Hercegovini
Kategorija:Obrazovanje u Sarajevu
Kategorija:Obrazovne institucije osnovane 1949.
Charles Wright Mills

**Charles Wright Mills** (28. august 1916., Waco, Teksas – 20. mart 1962., West Nyack, New York) je bio američki sociolog.

Mills je poznat ponajviše zbog toga jer se posvetio proučavanju centara moći i njihove strukture u SAD u knjizi "Elita moći" (*The Power Elite*). Millsa je posebno zanimala odgovornost i uloga intelektualaca nakon Drugog svjetskog rata.  Aparat inteligencije javnosti koju su oni predstavljali bi prema Millsu trebao da bude suprotstavljen strukturama moći koji tvore trojnu elitu (ekonomsku, političku i vojnu) i kroz nju sprovodeći kontrolu društva.

Mills je uveo u sociologiju termin "sociološka imaginacija" predstavljajući njime poduhvat da se naizgled bezlične i neuhvatljive historijske sile stave u vezu s životom pojedinca. Termin navodi na to da se lični problemi i okolnosti pojednica posmatraju u njihovim socijalnim okvirima. O  sociološkoj imaginaciji Mills je napisao i istoimenu knjigu.

## Glavna djela 
*Elita moći
*Sociološka imaginacija
*Bijeli ovratnik

## Također pogledajte 
* Vojno-industrijski kompleks

## Vanjski linkovi 
*Official website
*Frank Elwell's page at Rogers State 
*An interview with Mills's daughters, Kathryn and Pamela 
*C.Wright Mills, The Power Elite
*A Mills Revival? 
*C.Wright Mills,The Causes of World War Three 
*C.Wright Mills, Letter to the New Left
*C.Wright Mills, The Sociological Imagination 
*C.Wright Mills, On intellectual Craftsmanship

Kategorija:Američki sociolozi
Kategorija:Vojno-industrijski kompleks
Kategorija:Biografije, Waco (Teksas)
Kategorija:Rođeni 1916.
Kategorija:Umrli 1962.
Žirafa

**Žirafa** (*Giraffa camelopardalis*) je afrički sisar iz reda papkara, najviši od svih kopnenih životinja. Mužjaci mogu biti visoki od 4,5 do 5,5 metara i težiti do 1,360 kilograma. Rekordna težina jednog mužjaka je iznosila približno 2,000 kg, a visina 6 m. Generalno, mužjaci su krupniji od ženki, koje su od mužjaka niže 70-100 cm.

Žirafe su srodstvu sa jelenima, antilopama i govedima, ali su grupisane u zasebnu familiju, familiju žirafa (Giraffidae) u koju još spada njihov najbliži rođak, okapi. Žirafe žive na prostoru od Čada do Južne Afrike.

Ukupna populacija žirafa je procenjena na 110,000 do 150,000 jedinki; Kenija sa 45,000, Tanzanija sa 30,000 i Bocvana sa 12,000 žirafa imaju najveće populacije.

## Naziv 
Ime *kamelopardalis* je izvedeno iz ranorimskog naziva, gde sjedinjuje riječi kamile i leoparda. Riječ "žirafa" vjerovatno potiče od arapske riječi الزرافة (ziraafa ili zurapha), što znači "skup, sakupljanje" (životinja), ili samo "visok".

## Zanimljivosti 
* Žirafe su jedine životinje koje se rađaju sa rogovima.
* Prvu žirafu u Evropu je donio Julije Cezar 46. godine p. n. e.
## Reference 
## Vanjski linkovi 
* https://web.archive.org/web/20060211110812/http://www.arkive.org/species/GES/mammals/Giraffa_camelopardalis/
* http://animaldiversity.ummz.umich.edu/site/accounts/information/Giraffa_camelopardalis.html

Kategorija:Papkari
Jošanica (Konjic)

**Jošanica** je naseljeno mjesto u općini Konjic, Bosna i Hercegovina.

## Stanovništvo 
## Reference 
## Vanjski linkovi 
* Zvanični sajt općine Konjic
Jagodići

* *Jagodići* (serija), televizijska serija

;Bosna i Hercegovina:
* Jagodići (Bugojno), naselje u općini Bugojno
* Jagodići (Goražde), naselje u općini Goražde
Paraziti

**Paraziti** (grč. *para* = pored i *sitos* = hrana) su organizmi koji se hrane na račun drugog organizma (nazvanog domaćin) u toku dužeg vremenskog perioda. Kao posljedica specifičnog načina života kod parazita se javlja niz adaptacija koje se ogledaju u tome da neki organi zakržljaju ili nestanu, dok se na njihov račun razvijaju drugi. Posljedice prisustva parazita po domaćina mogu varirati od malih promjena u ponašanju, preko očitih patoloških promjena u tkivima, do smrti u nekim slučajevima.

Generalni ekološki odnosi parazita i domaćina se nazivaju parazitizam, a bolesti koje uzrokuju paraziti parazitske bolesti.

## Podjela parazita 
Prema broju domaćina u kojima parazitiraju, parazite možemo podijeliti na:

* **monoksene parazite** - koji parazitiraju samo u jednoj vrsti domaćina (kakva je npr. Ascaris lumbricoides)
* **heteroksene parazite** - koji žive na račun dva ili više domaćina pri čemu se razlikuju dva tipa domaćina :
** stalni (definitivni) u kome parazitiraju odrasle jedinke
** prelazni u kome žive larve
* **autoheteroksene parazite** - koji cijeli životni ciklus (jaje, larva, adult) provode u jednom domaćinu, kao što to čini npr. Trichinella spiralis

Odnos parazita prema domaćinu može biti:

# uslovan (fakultativan) parazitizam kada mogu da žive slobodno ili parazitski i organizmu domaćina, a da ne nanose nikakvu štetu
# pravi (obligatni) parazitizam kada žive na račun domaćina

U pogledu mjesta u domaćinu u kome parazitiraju dijele se na:

* ektoparazite koji žive na površini tijela ili u pristupačnim prirodnim dupljama (npr. šugarac)
* endoparazite koji žive duboko u šupljinama organizma domaćina, u njegovom tkivu ili krvi

Prema vremenu provedenom u domaćinu dijele se na:

* permanentne koji veći dio ili čitav životni vijek provode parazitirajući
* intermitentne (temporarni) koji u domaćinu provode samo određeno vrijeme potrebno da bi zadovoljili svoje potrebe
## Također pogledajte 
* Dikrocelioza
## Vanjski linkovi 
Kategorija:Parazitologija
Glavice

**Bosna i Hercegovina**:
* Glavice (Bugojno), naselje u općini Bugojno.
* Glavice (Sanski Most), naselje u općini Sanski Most.

**Hrvatska**:
* Glavice (Sinj), gradsko naselje Sinja.

## Također pogledajte 
* Glavica
Jošanica

;Bosna i Hercegovina:
* Jošanica (Foča, Republika Srpska), naselje u općini Foča (Republika Srpska);
* Jošanica (Konjic), naselje u općini Konjic;
* Jošanica (Tomislavgrad), naselje u općini Tomislavgrad;
* Jošanica (Zvornik), naselje u općini Zvornik;
* Jošanica (Vogošća), naselje u općini Vogošća;

;Crna Gora:
* Jošanica (Andrijevica), naselje u općini Andrijevica;

;Kosovo:
* Jošanica (Klina), naselje u općini Klina;
* Jošanica (Leposavić), naselje u općini Klina;

;Srbija:
* Donja Jošanica, naselje u općini Blace;
* Gornja Jošanica, naselje u općini Blace;
* Jošanica (Sokobanja), naselje u općini Sokobanja;
* Jošanica (Žagubica), naselje u općini Žagubica;
* Jošanica (rijeka), rijeka u Srbiji
* Manastir Jošanica, srpski pravoslavni manastir u Srbiji
Dido

* Dido (pjevačica) ili Dido Armstrong, britanska pop-pjevačica
* 209 Dido, jedan od asteroida
* Dido, kolokvijalni naziv za djeda (u nekim krajevima BiH, Dalmacije i Like)
Dido (pjevačica)

'''Dido Florian Cloud De Bounevialle O'Malley Armstrong**, profesionalno poznata kao **Dido''' (rođena 25. decembra 1971) jest britanska pop-pjevačica.

## Biografija 
Njena majka Claire (djevojački: Collins) bila je francuska spisateljica, a otac William O'Malley Armstrong je bio irski izdavač i bivši direktor izdavačke firme *Sidgwick & Jackson*. Njen brat Rollo je poznati muzičar i producent, član grupe Faithless.

Svoje *neformalno* ime Dido, dobila je po mitskoj kraljici Kartage. Pohađala je osnovnu školu Thornhill, zatim *City of London Girls*' i školu *Westminster*.

U februaru 2011. godine, na svojoj zvaničnoj web stranici objavila je da je trudna sa svojim mužem Rohanom. U julu 2011. rodila je sina Stanleya. Živi sa mužem i sinom u sjevernom dijelu Londona.

## Diskografija 
### Albumi 
### Albumi uživo 
## Priznanja i nagrade 
* MTV Europe Music Awards za 2001. godinu u kategoriji: *Najbolji mladi pjevač/pjevačica*
* Nominirana za *Grammy Award* 2003. za najbolji ženski pop-vokal za pjesmu "White Flag"
* Osvojila *BRIT Award* 2002. za najbolji britanski album – *No Angel*

## Reference 
## Vanjski linkovi 
* 

Kategorija:Rođeni 1971.
Kategorija:Biografije, London
Kategorija:Engleske pjevačice
Kategorija:Živi ljudi
Mineralni agregati

**Mineralni agregati** (lat. *agregare*-nakupiti, nagomilati) su nakupine minerala sa nepravilnim međusobnim odnosom. Agregati su najčešći pojavni oblici minerala u prirodi. U zavisnosti od razvijenosti kristalne strukture minerala koji čine agregat, dijele se na:

* kristalne agregate

* kristalaste agregate

* agregate amorfnih minerala

## Kristalni agregati
**Kristalni agregati** su nakupine minerala koji imaju pravilnu kristalnu građu ali se nisu uspjeli potpuno razviti zbog nedovoljnog prostora za rast. Postoje različiti oblici kristalnih agregata, nor. *kristalne druze*, *geode* i *kore* ili *prevlake*.

*Kristalne druze* (njem. *druse*-šupljina ispunjena kristalima) su agregati u kojima se pojedini minerali nalaze jedan pored drugog, a srasli su na zajedničkoj podlozi. Druze najčešće nastaju u šupljinama i pukotinama stijena, gdje se mogu nesmetano razvijati u jednom pravcu. Završeci kristala se nalaze na suprotnoj strani od podloge i zbog slobodnog prostora imaju potpuno razvijene kristalne plohe.

*Geode* (grč. *geodes*-zemljolik) su ovalne šupljine u stijeni obložene kristalima koji rastu prema sredini šupljine.

*Kore* ili *prevlake* predstavljaju veliki broj sitnih kristala koji oblažu slobodnu površinu stijene, pukotine ili krupnijeg kristala.
## Kristalasti agregati
**Kristalasti agregati** su nakupine minerala koji nemaju ni jednu razvijenu plohu ali posjeduju pravilan unutrašnji raspored čestica. Nastaju u uslovima nedovoljnog prostora za rast kristala u bilo kojem pravcu. Prema veličini sastojaka razlikuju se *makrokristalasti agregati*, kod kojih se granice među sastojcima vide golim okom; *mikrokristalasti agregati*, kod kojih se granice među sastojcima mogu vidjeti pod mikroskopom; *kriptokristalasti agregati*, kod kojih se granice među sastojcima ne vide ni pod mikroskopom.

Prema obliku sastojaka kristalasti agregati mogu biti: zrnasti, štapićasti, prutićasti, vrpčasti, igličasti, vlasasti, snopićasti, pločasti, ljuskasti, listićasti, zvjezdasti, zrakasti, itd. Pojedini sastojci agregata mogu imati manje ili više pravilan oblik, pa mogu biti *idiomorfni*, kada su pravilnog oblika; *hipidiomorfni*, djelomično pravilnog oblika; *alotriomorfni* nepravilnog oblika.

*Dendriti* su agregati čiji oblik podsjeća na grančice, a nastaju brzom kristalizacijom iz taline ili rastvora.

## Agregati amorfnih minerala
**Agregati amorfnih minerala** predstavljaju nakupine minerala koji nemaju pravilnu unutrašnju građu čestica, tj. nemaju kristalnu strukturu. U prirodi se rijetko pojavljuju, a nastaju iz koloidnih otopina. Amorfna supstanca raste u svim smjerovima jednakom brzinom, zbog čega se ovi agregati javljaju u kuglastim, bubrežastim, gomoljastim i grozdastim oblicima ili poprimaju oblik prostora u kojem nastaju.

*Mandule* su pretežno kuglaste ili ovalne šupljine u stijeni ispunjene kristalastim ili amorfnim agregatom jedne ili više mineralnih vrsta.

## Također pogledajte
* Sraslac
* Stijena
* Postanak minerala

## Reference 
## Vanjski linkovi 
Kategorija:Minerali
Računarska logika

mini|desno|400px|Booleova algebra, različite predstave.
Rad digitalnog računara temelji se na DVA definirana fizikalna stanja:

# **Ima impulsa (napona) logička "1"**
# **Nema impulsa (napona) logička "0"**

Znači da se elektronički sklopovi, koji u računaru obavljaju razne operacije, ponašaju slično prekidačkim elementima koji različitim elektroničkim izvedbama izvršavaju operacije sa stanjima "1" i "0", po zakonima LOGIČKIH PRIJEDLOGA koji mogu biti ISTINITI ili NEISTINITI.

Osnovu ove grane logike, koja datira još od Aristotela, praktički je obradio i definirao njene simbole matematičar George Boole. Po njemu je ova grana matematike (zakoni istinitosti) nazvana BOOLE-ova ALGEBRA, a bavi se međusobnim odnosima elemenata u skupu i između skupova
## Reference 
## Vanjski linkovi 
*http://docs.google.com; people.etf.unsa.ba/~nnosovic/DR-pred03.ppt+Računarska+logika
Kategorija:Računarstvo
*http://docs.google.com; wapsvet.net/FAX/I%2520godina/uuor/Dodatna%2520literatura/Brojni%2520Sistemi%2520Algoritmi.pdf+Računarska+logika
G.O.A.T.

***G.O.A.T. (Greatest Of All Time)*** je osmi album repera LL Cool J’a iz 2000 godine. Album je dostigao prvo mjesto na Američkoj top-listi.

## Spisak pjesama
#"Intro"
#"Imagine That" (feat. LeShaun) (Producent Rockwilder)
#"Back Where I Belong" (feat. Ja Rule) (Producent Vada Nobles)
#"LL Cool J" (Producent DJ Scratch)
#"Take It Off" (Producent Adam F)
#"Skit"
#"Fuhgidabowdit" (feat. DMX, Redman i Method Man) (Producent Trackmasters)
#"Farmers"
#"This Is Us" (feat. Carl Thomas) (Producent Vada Nobles)
#"Can't Think" (Producent Ty Fyffe)
#"Hello" (feat. Amil) (Producent DJ Scratch)
#"You And Me" (feat. Kelly Price) (Producent DJ Scratch)
#"Homicide" (Producent DJ Scratch)
#"U Can't Fuck With Me" (feat. Snoop Dogg, Xzibit and Jayo Felony) (Producent DJ Scratch)
#"Queens Is" (feat. Mobb Deep) (Producent Havoc)
#"The G.O.A.T." (Producent Adam F)
#"Ill Bomb" (Bonus) (Producent DJ Scratch)
#"M.I.S.S. 1" (feat. Case) (Bonus) (Producent III Am)

## Japanska verzija
Japanska verzija ima 3 pjesme koje se ne nalaze na internacionalnoj i Američkoj verziji albuma. To su:
* 17 "Fo Sho" 4:14
* 18 "Mirror Mirror" 5:
* 19 "Queens Is Remix" (feat. Dabo) 3:53

## Internacionalna verzija
Internacionalna verzija albuma sadrži pjesmu "Shut 'em Down", koja se ne nalazi na Američkoj niti na Japanskoj verziji. Pjesma je također izdana na soundtracku filma Any Given Sunday u kojem LL ima jednu od glavnih uloga.

Kategorija:Albumi LL Cool J-ja
Kategorija:Albumi iz 2000.
Automatske radnje

**Automatske radnje** ili *automatizmi* (grč. *automatos*, koji se događa sam od sebe) su radnje koje se izvode spontano i djelomično ili potpuno neovisno o svjesnoj i voljnoj kontroli osobe. Automatizmi mogu biti naslijeđeni ili stečeni vježbom. Automatizmi su ekonomične reakcije, jer se izvode uz manje napora i utroška energije, svjesna kontrola oslobođena je za druge složenije neautomatizirane operacije. Međutim, u nekim psihopatološkim stanjima može doći do pojave nesvrsishodnih automatizama i automatskih radnji. Na primjer, u shizofreniji se gubi odnos između ja i radnje pa se ona doživljava kao tuđa radnja.
## Reference 
## Vanjski linkovi 
## Literatura 
* 
* 
* 
* 
* 
* 

Kategorija:Psihologija
Kategorija:Simptomi i znakovi mentalnih poremećaja
Stupor

**Stupor** je stanje odsutnosti svake voljne aktivnosti, takva osoba ne reagira ni na kakve podražaje, ne izvodi kretnje, nalikuje na nepokretnu lutku.

Razlikuju se:

* katatoni stupor
* depresivni stupor 
* histerični stupor
* organski stupor

## Katatoni stupor 
Katatoni stupor je stanje potpunog gubitka spontanog i aktivnog pokretanja. u stuporu bolesnik satima ukočeno stoji, sjedi, ne uzima hranu, ne govori, no registrira sve što se oko njega događa jer mu svijest nije pomućena. Javlja se u katatonoj shizofreniji.
## Vanjski linkovi 
* http://www.vasdoktor.com/medicina-od-a-do-z/neurologija/611-stupor-i-koma 
* https://web.archive.org/web/20100502063407/http://www.psihijatrija.com/MATURANTI/PREDAVANJA/br%2025%20neuroze%20histerija.htm

Kategorija:Simptomi
Kategorija:Simptomi i znakovi mentalnih poremećaja
Visual Basic

**Visual Basic** predstavlja Microsoftovu grafičku verziju BASIC-a sa mogućnošću objektno-orijentiranog programiranja.
## Uvod 
### Verzije Visual Basica 
Do sada je izašlo šest punih verzija Visual basica te novi koncepti VB2005 i VB.NET. U principu svaka verzija pokušava ugraditi nove elemente prema željama korisnika uz uvjet da se održi kompatibilnost, što znači da ako ste pisali kod za određeni program u nekom od starijih verzija Visual Basica bez problema možete dijelove ili kompletan kod prenijeti u novu aplikaciju kao proceduru, rutinu, funkciju ili modul.

### Pokretanje i izgled okruženja - IDE 
## Osnovni koraci pri izradi aplikacije 
Postoje tri glavna koraka pri stvaranju aplikacije u Visual Basicu:
# Dizajn interfejsa
# Postavljanje osobina
# Pisanje programskog koda

Da bi smo vidjeli kako se to radi, pratićemo korake iz sljedećih postupaka za stvaranje jednostavne aplikacije koja se sastoji od okvira s tekstom i naredbenog tastera. Kad kliknete na naredbeni taster, poruka “Zdravo, svijete!” će se pojaviti u okviru s tekstom. 
(Program "Hello World" je prvi program koji se uči na gotovo svim fakultetima gdje je programiranje u centru pažnje.)

### Dizajn interfejsa 
### Postavljanje osobina 
### Pisanje programskog koda 
Da bi se mogle odvijati promjene osobina ili pokrenuo neki događaj potrebno je napisati programski kod za tu promjenu. Za pisanje koda potrebno je pozvati „Code Window“ za što, također, postoji nekoliko načina. Jedan od najčešćih je da se napravi dvostruki klik na objektu za koji želimo napisati kod ili pak pozivom Code Window sa alatne trake Standard.
Datoteka:hv4.png
Programski kod u Visual Basic aplikaciji je podijeljen u manje blokove koji se nazivaju potprogrami. Događajem pokretan potprogram, kao onaj kojeg ćemo kreirati, sadrži programski kod koji će biti izvršen kad se javi događaj (na primjer, kad korisnik klikne na taster). Događajem pokretan potprogram za kontrolu sastoji se od imena kontrole (određenog u osobini Name), podvlake (_) te imena događaja. Naprimjer, ako želimo da prekidač s imenom Command1 pokrene događajem pokretan potprogram kad korisnik klikne na njega, koristit ćemo potprogram Command1_Click.

Kod koji pišemo je: 
 Text1.Text = “Zdravo, svijete!”
a kompletan kod za ovu proceduru je: 
 Private Sub Command1_Click ()
   Text1.Text = “Zdravo, svijete!”
 End Sub
Vidimo da je dio koda koji smo pisali ugniježđen između dvije linije koda koje su automatski generisane dvostrukim klikom na objekat (u ovom slučaju prekidač Command1).

### Testiranje programa 
Na standardnoj alatnoj traci je prekidač na kojem je simbol strelice (više liči na trokutić). Kliknite na taj prekidač i program '***RADI***'. Postoje i drugi načini, npr., opcija RUN, pa onda start.

### Kompajliranje programa 
Kada istestirate vašu buduću aplikaciju i zadovoljni ste svojim djelom, potrebno je otići na meni File i odabrati opciju Make project.exe, Kompajliranje se vrlo brzo odrađuje a vi dobijate samostalnu aplikaciju koja ima ekstenziju exe kao i svaki drugi "pravi program". Napominjem da će vaši programi rađeni u Visual Basicu raditi samo u Windows okruženju.

Kategorija:Microsoft
Kategorija:Programiranje
Biotin

mini|desno|250px|Struktura biotina
**Biotin** , **Vitamin B7** ili **Vitamin H** u organizmu igra centralnu ulogu u metabolizmu ugljikohidrata, aminokiselina i masti. Dio je enzimskog sistema koji povezuje izgradnju i razgradnju spomenutih biomolekula, izvora energije u ćelijama. Naime, biotin je prenosnik karboksilne grupe tj. CO2 , važan u svim karboksilacijama u intermedijarnom metabolizmu.

Pivski kvasac, iznutrice, piletina, hljeb, riba, žumance, banane, gljive te neke vrste povrća kao što su karfiol i mrkva predstavljaju dobar izvor biotina.

Nije poznata avitaminoza zbog slabe prehrane jer se biotin stvara u crijevima pod utjecajem crijevne flore. Samo u slučajevima teškog oštećenja crijevne flore ili konzumacije sirovog bjelanca (koji sadrži antimetabolit biotina - avidin) može doći do razvoja nedostatka biotina. On se očituje kroz dermatitis, atrofični glositis, bolove u mišićima, anoreksiju, blagu anemiju i promjene u EEG-u.

Biotin može pomoći u slučajevima gastrektomije, seboreičnog dermatitisa kod male djece i primjene avidina. Nije uputno pokušavati liječiti akne, seboreični ekcem i alopeciju uzimanjem pripravaka na bazi biotina.

## Reference 
## Vanjski linkovi 
Kategorija:B vitamini
Kategorija:Kofaktori
Kategorija:Karboksilne kiseline
Kategorija:Ureje
Matilda

**Matilda** je žensko ime njemačkog porijekla. Izvedeno je od riječi *snaga* i *bitka*, te se može prevesti kao *snaga u bici*. Varijacije imena u drugim jezicima uključuju *Mathilde* (francuski i norveški jezik), *Matilde* (italijanski jezik), *Matylda* (poljski i češki jezik) i *Matild* (mađarski jezik).

## Poznate Matilde 
* Sveta Matilda Ringelheimska (892-968), carica Svetog Rimskog Carstva i kraljica Njemačke kao žena Henrika I Njemačkog
* Matilda Flandrijska (1031-1083), kraljica Engleske kao žena Vilima I Engleskog
* Matilda Toskanska (1046-1114), grofica i vladarica Toskane
* Matilda Škotska (1080-1118), kraljica Engleske kao žena Henrika I Engleskog
* Matilda Engleska (1102-1167), carica Svetog Rimskog Carstva i kraljica Njemačke, pretendentica za engleski tron
* Matilda I Bolonjska (1104-1152), grofica i vladarica Bolonje, kraljica Engleske kao žena Stefana Engleskog
* Matilda Savojska (1125-1158), prva portugalska kraljica
* Matilda II Bolonjska, grofica i vladarica Bolonje, kraljica Portugala
* Matilde Camus, španska pjesnika.

Kategorija:Ženska imena
Folna kiselina

mini|desno|Struktura folne kiseline|175x175piksel
**Folna kiselina** ili **vitamin B9** član je vitamina B-kompleksa. Važna je za sintezu DNK i konverziju nekih aminokiselina. Nedostatak može dovesti do anemije.

Folna kiselina je zapravo pteroilglutaminska kiselina koja se sastoji od tri komponente: 2-amino-4-hidroksipteridinske jezgre, p-aminobenzojeve kiseline i glutaminske kiseline. To je narandžastožuti kristalni prašak teško topiv u vodi i organskim otapalima. Hidrolizira se pod uticajem kiselina, a razgrađuje pod uticajem oksidansa, reducensa i UV zračenja.

U prirodi dolazi u obliku poliglutamata. Bogati izvori folne kiseline su jetra, bubrezi, zeleno povrće, kvasac i orasi. Preporučene dnevne količine (RDA) za odrasle iznose 150 - 200 μg folata.

Važna je u sintezi nukleinskih kiselina i održavanju normalne eritropoeze. Zato pri nedostatku folne kiseline može doći do megaloblastične anemije i problema s probavom.

Manjak folata remeti sintezu DNA što koći diobu i sazrijevanje stanica koje tako postaju megaloblasti. Te promjene postoje u svim stanicama, ali su uočljivije na onima koje se brzo dijele (hematopoetičke stanice i epitelne stanice probavnog sistema), zbog čega nastaje megaloblastična anemija i poremečaj funkcije probavnog sistema.

## Reference 
## Vanjski linkovi 
Kategorija:B vitamini
Kategorija:Alkoholi
Kategorija:Esencijalni lijekovi Svjetske zdravstvene organizacije
Kategorija:Dikarboksilne kiseline
Kategorija:Folati
Tartufi

**Tartufi** ili **gomoljače** (lat. *Tuber*) su rod gljiva iz porodice Tuberaceae. To su privredno posebno važne gljive.

Nalaze ispod zemlje na dubini od 10 do 30&nbsp;cm, zbog čega ih je teško pronaći u prirodi. U tu se svrhu koriste posebno izdresirani psi i svinje koji njuhom otkrivaju mjesto gdje se mogu pronaći zrele gljive. Pošto rovenjem prave štetu, u Italiji je lov sa svinjama zabranjen.

Dvije najznačajnije vrste tartufa su bijeli (Tuber magnatum) i crni (Tuber melanosporum). Bijeli tartuf se ubraja među najkvalitetnije te postiže najveću tržišnu cijenu. Tartuf ima specifičan jak, prodoran miris po bijelom luku i starom siru.

## Stanište 
Tartuf je vrsta gljive koja raste na vlažnom alkalnom tlu (od 7 do 8.5 pH), do pola metra ispod zemlje, u simbiozi sa stablom domaćinom, kao što su: bukva, breza, lješnjak, hrast, bor, topola i vrba. Omogućava stablu unos fosfora, dok stablo pruža šećere koji omogućuju rast tartufa. Prosječna veličina tartufa iznosi između 2.5 i 11&nbsp;cm.

Još uvijek nije otkriveno gde najbolje uspjevaju tartufi, a zbog specifičnog mjesta gde nastaju (tip zemljišta, dubina, korjenje) ove toliko tražene gljive se veoma rijetko uzgajaju – što samo još više podiže njihovu cijenu i potražnju. Tlo obično izgleda tamnije boje (kao spaljena zemlja) jer postojanje tartufa sprečava rast vegetacije oko stabla domaćina (*brulee efekat*).

Najpoznatija nalazišta crnog tartufa su u oblasti Perigord, u jugozapadnom dijelu Francuske. Nalazišta u Italiji su u Umbriji, oblasti u srednjem dijelu.

U Francuskoj i Italiji, najvećim potrošačima, ali i proizvođačima tartufa na svijetu, moderni uzgoj tartufa prisutan je već nekih tridesetak godina. Prve italijanske plantaže podignute su 1970. godine, i to na površini od 416 hektara. Francuzi imaju godišnju produkciju od oko 30 tona, i to većinom crnog tartufa. U novije vrijeme ovim se uzgojem pokušavaju baviti i druge države, kao što su Španija, Australija, Novi Zeland i SAD.

## Nematerijalna kulturna baština 
Traženje (lov) i vađenje italijanskog tartufa još uvijek je vjekovna tradicija seoskog života brojnih zajednica na italijanskom poluotoku. Podrazumijeva pronalaženje staništa na kojima raste gomoljasta biljka i uključuje širok spektar vještina i znanja (o klimi, okolišu i vegetaciji) u vezi s upravljanjem prirodnim ekosistemima. Lov se izvodi uz pomoć dresiranog psa. U sjeverozapadnoj Italiji, u Roddi, postoji pseće učilište za lov na tartufe od 1880. godine. Odluku o upisu donio je Međuvladin komitet za očuvanje nematerijalnog kulturnog naslijeđa na zasjedanju koje je održano od 13. do 18. decembra 2021. u Šri Lanki.

## Reference 
Kategorija:Gljive
Kategorija:Nematerijalna kulturna baština u Italiji
Vitamin D

mini|desno|Vitamin D2
**Vitamin D** ili **kalciferol** je antirahitični vitamin, a često ga nazivaju i vitaminom sunca. Spada u grupu liposolubilnih vitamina. Iz historijskih se razloga svrstava među vitamine iako se po većini obilježja radi o hormonu (steroidna struktura). Zajedno sa paratireoidnim hormonom reguliše koncentraciju kalcijumovih jona u plazmi. Prije njegovog otkrića mnogi ljudi su bolovali od rahitisa, a posebno djeca. Zato su mu u prošlosti posvetili naročitu pažnju. Danas se zna da taj vitamin može spriječiti i liječiti rahitis.

## Hemijske osobine
Grupa vitamina D obuhvata 7 vitamina koji se međusobno razlikuju u strukturi bočnog lanca u položaju 17. Ali kad se govori o vitaminu D u užem smislu misli se na smjesu vitamina D2 (ergokalciferol) i D3 (kolekalciferol). Ergosterol (provitamin ergokalciferola) je biljnog porijekla, dok je 7 - dehidroholesterol (provitamin kolekalciferola). Najčešće su to bijeli kristali. Vitamin D praktički je netopiv u vodi, ali se otapa u alkoholu , hloroformu i eteru te u biljnim uljima. Nije stabilan u kristalnom stanju pa ga često nalazimo u uljnim otopinama koje su stabilne.

## Reference 
Vitamin D se u tijelu može sintetizirati u koži pod uticajem UV zraka iz provitamina. Ali se može unositi i hranom. Najviše ga ima u ribljem ulju i mesu, mlijeku i mliječnim prozvodima i žumancetu. Dnevni zahtjevi za vitaminom D relativno su mali i odrasli ga nadoknađuju izlaganjem suncu ili hranom. Preporučena dnevna količina (RDA) iznosi 5 - 10 μg.

## Djelovanje
Primarna je uloga vitamina D održavanje homeostaze i konstantne koncentracije kalcijuma i fosfata u plazmi. Potiče njihovu apsorpciju iz probavnog trakta. Pridonosi jačim kostima i zdravim zubima te je vrlo učinkovit u razvoju djece.

Nedostatak vitamina D očituje se klinički hipokalcijemijom, hipofosfatemijom ili opštom demineralizacijom kosti, bolovima u kostima, spontanim frakturama i slabošću mišića. To je uzrokovano nedovoljnom resorpcijom kalcija i fosfata. Tako može doći i do bolesti koja se zove rahitis. To je metabolička bolest kostiju. Kosti postaju mekane i naginju deformacijama dok zubi postaju defektni. Najčešća je kod djece pa je njima vitamina D najviše potreban. U odraslih se javlja rijetko.

Primjenom velikih doza vitamina D dolazi do poremećaja u matabolizmu kalcija te su prvi simptomi hipervitaminoze vezani uz hiperkalcijemiju. To su umor, probavne smetnje, gubitak težine, anemija pa i depresija. Dolazi i do dodatnog taloženja kalcija u bubrezima i gušterači. U prevelikim dozama smatra se najtoksičnijim vitaminom.
## Također pogledajte 
* Kalcitriol
*Nedostatak vitamina D

Kategorija:Vitamini
Kategorija:Vitamin D
Kategorija:Sekosteroidi
Kategorija:Biomolekule
Grad (čvor)

* Grad, naseljeno mjesto
* Grad (administrativna jedinica)
* Grad (padavina)
* Glavni grad, glavno gradsko središte jedne države

**Bosna i Hercegovina**:

* Grad (Visoko), naselje u općini Visoko
* Mrkonjić Grad, naselje i općina u zapadnom dijelu zemlje

**Hrvatska**:

* Drežnik Grad, naselje u općini Rakovica, Karlovačka županija

**Slovenija**:

* Grad (Cerklje na Gorenjskem), naselje u općini Cerklje na Gorenjskem, regija Gorenjska
* Grad (Slovenija), naselje i općina u regiji Pomurska
* Ivanji Grad, naselje u općini Komen, regija Obalno-kraška
* Kovačji Grad, naselje u općini Črnomelj, regija Jugoistočna Slovenija
* Volčji Grad, naselje u općini Komen, regija Obalno-kraška

## Također pogledajte
* Gornji Grad
* Novi Grad (čvor)
* Stari Grad